钦定古今图书集成/理学汇编/文学典/第185卷 > 《哨遍》〈檃括赤壁赋〉曹冠
## 钦定古今图书集成/理学汇编/文学典/第185卷 > 《哨遍》〈檃括赤壁赋〉曹冠

“壬戌孟秋，苏子夜游赤壁。舟轻漾观。水光弥渺接遥
天，月出于东山之上。与客同清欢，扣舷歌咏，开怀饮
酒情酣畅。如羽化登仙，乘风独立，飘然遗世高尚。客
吹箫音韵远悠飏。怨慕舞潜蛟，动凄凉。自古英雄，孟
德周郎，旧踪可想。　噫！水与月兮，逝者如斯曷尝往变化如一瞬，盈虚兮莫消长。自不变而观，物我无尽，
何”须感物兴悲。怅夫天地之间，物各有主，惟同风月
清赏。念江山美景岂可量，吾与子、乐之兴相徉。听江
渚、樵歌渔唱。侣鱼虾友，麋鹿举，匏尊相向。人生堪笑，
蜉蝣一梦，且纵扁舟放浪。戏将坡赋，度新声高怀，自
娱闲旷。

《韩诗外传》，孔子游于景山之上，子路、子贡、颜渊从。孔
子曰：“君子登高必赋，小子愿言者何？丘将启汝。”
《史记屈原传》，“楚怀王使屈原造为宪令，屈平属草槁
未定，上官大夫见而欲夺之，屈平不与，因谗之曰：‘王
使屈平为令，众莫不知。每一令出，平伐其功，曰：‘以为
非我莫能为也’。王怒而疏屈平，屈平疾王听之不聪
也，谗’”谄之蔽明也，邪曲之害公也，方正之不容也，故
忧愁幽思而作《离骚》。《离骚》者，犹离忧也。夫天者，人之
始也；父母者，人之本也。人穷则反本，故劳苦倦极，未
尝不呼天也；疾痛惨怛，未尝不呼父母也。屈平正道
直行，竭忠尽智，以事其君，谗人间之，可谓穷矣。信而
见疑，忠而被谤，能无怨乎？屈平之作《离骚》，盖自怨生
也。

上官大夫短屈原于顷襄王，顷襄王怒而迁之。屈原
至于江滨，被发行吟泽畔，颜色憔悴，形容枯槁。渔父
见而问之曰：“子非三闾大夫欤？何故而至此？”屈原曰：
“举世混浊而我独清，众人皆醉而我独醒，是以见放。”
渔父曰：“夫圣人者，不凝滞于物，而能与世推移。举世
混浊，何不随其流而扬其波？众人皆醉，何不𫗦其糟”
而啜其醨，何故怀瑾握瑜，而自令见放为？屈原曰：“吾
闻之，新沐者必弹冠，新浴者必振衣，人又谁能以身
之察察，受物之汶汶者乎？宁赴常流而葬乎江鱼腹
中耳，又安能以皓皓之白，而蒙世之温蠖乎？”乃作《怀
沙之赋》，于是怀石遂自投汨罗以死。屈原既死之后，
楚有宋玉、唐勒、景差之徒者，皆好辞而以赋见称。
《张汤传》：“始长史朱买臣，会稽人也。读《春秋》庄助使人
言买臣，买臣以《楚辞》。与助俱幸侍中，为大中大夫，用
事。”

《汉书淮南王传》：“淮南王安，为人好书鼓琴。安入朝献
所作《内篇》新出，上爱秘之，使为《离骚传》，旦受诏，日食
时上。”

《贾谊传》：廷尉吴公言谊年少，颇通诸家之书。文帝召
以为博士，超迁岁中，至大中大夫。天子议以谊任公
卿之位，绛灌、东阳侯冯敬之属尽害之，迺毁谊曰：“雒
阳之人，年少初学，专欲擅权，纷乱诸事。”于是天子后
亦疏之，不用其议，以谊为长沙王太傅。谊既以适去，
意不自得，及度湘水，为赋以吊屈原。屈原，楚贤臣也，
被谗放逐，作《离骚赋》，其终篇曰：“已矣，国亡，人莫我知
也！”遂自投江而死。谊追伤之，因以自谕。谊为长沙傅
三年，有鵩飞入谊舍，止于坐隅。鵩似鸮，不祥鸟也。谊
既以适居长沙，长沙卑湿，谊自伤悼，以为寿不得长，
迺为赋以自广。

《枚乘传》：“乘为弘农都尉，不乐郡吏，以病去官，复游梁，
梁客皆善属辞赋，乘尤高。武帝自为太子，闻乘名，安
车蒲轮，征乘，道死，诏问乘子，无能为文者，后迺得其
孽子皋。皋年十七，上书梁共王，得召为郎。见谗恶，遇
罪，亡至长安。会赦，上书自陈枚乘之子。上大喜，召入
见待诏。皋因赋殿中，诏使赋平乐馆，善之，拜为郎。为”
赋颂，好谩戏，以故得媟黩贵幸，比东方朔、郭舍人等，
而不得比严助等，得尊官。武帝春秋二十九，迺得皇
子，群臣喜，故皋与东方朔作《皇太子生赋》。及立皇子，
禖祝受诏，所为，皆不从故事，重皇子也。初，卫皇后立，
皋奏赋以戒终，皋为赋善于朔也。从行至甘泉、雍、河
东。东巡狩，封泰山，塞决河、宣、房，游观三辅，离宫馆，临
山泽，弋猎射，驭狗马，蹴鞠刻镂，上有所感，辄使赋之
为文，疾受诏辄成，故所赋者多。司马相如善为文而
迟，故所作少而善于《皋皋赋》辞中，自言为赋不如相
如，又言“为赋迺俳，见视如倡”，自悔类倡也。故其赋有
诋娸东方朔，又自诋娸其文骫骳，曲随其事，皆得其
意，颇诙笑，不甚闲靡，凡可读者不二十篇，其尤嫚戏
不可读者尚数十篇。

《司马相如传》：相如以訾为郎，事景帝，为武骑常侍，非
其好也。会景帝不好辞赋，是时梁孝王来朝，从游说
之士，齐人邹阳，淮阴枚乘，吴严忌夫子之徒，相如见
而说之，因病免，客游梁，得与诸侯游士。居数岁，乃著
《子虚》之赋。蜀人杨得意为狗监，侍上，上读子虚赋而
善之曰：“朕独不得与此人同时哉？”得意曰：“臣邑人司
马相如自言为此赋。”上惊，乃召问相如。相如曰：“有是。
然此乃诸侯之事，未足观，请为天子游猎之赋。”上令
尚书给笔札。相如以：“子虚”，虚言也，为楚称；“乌有先生”
者，乌有此事也，为齐难；“亡是公”者，亡是人也，欲明天子之义，故虚借此三人为辞，以推天子诸侯之苑囿。
其卒章归之于节俭，因以讽谏，奏之天子，天子大说，
以为郎。亡是公言上林广大，山谷水泉万物，及子虚
言，云梦所有甚众，侈靡多过其实，且非义理所止，故
删取其要，归正道而论之。尝从上至长杨，猎还，过宜
春宫，相如奏赋以哀二世行失，拜为孝文园令。上既
美子虚之事，相如见上好仙，因曰：“《上林》之事未足美
也，尚有靡者。臣尝为《大人赋》，未就，请具而奏之。”相如
以为列仙之儒，居山泽间，形容甚臞，此非帝王之仙
意也。乃遂奏《大人赋》。天子大说，飘飘有“凌云气游天
地之间”意。

《王褒传》：“宣帝时，修武帝故事，讲论六艺群书，博尽奇
异之好，征能为《楚辞》。九江被公，召见诵读，褒与张子
侨等并待诏，数从褒等放猎，所幸宫馆，辄为歌颂，第
其高下，以差赐帛。议者多以为淫靡不急。上曰：‘不有
博奕者乎？为之犹贤乎已。辞赋大者与古诗同义，小
者辞辨丽可喜，辟如女工有绮縠，音乐有郑卫，今世’”
俗犹皆以此虞说耳目辞赋比之，尚有仁义风谕，鸟
兽草木多闻之。观贤倡优博奕远矣。

《扬雄传》：“雄少而好学，不为章句，训诂通而已，博览无
所不见，为人简易佚荡，口吃不能剧谈，默而好深湛
之思，清静亡为少耆欲不汲汲于富贵，不戚戚于贫
贱，不修廉隅以徼名当世。家产不过十金，乏无儋石
之储，晏如也。自有大度，非圣哲之书不好也。非其意，
虽富贵不事也。顾尝好辞赋，先是蜀有司马相如，作”
赋，甚弘丽温雅，雄心壮之，每作赋，常拟之以为式。又
怪屈原文过相如，至不容作《离骚》，自投江而死。悲其
文，读之未尝不流涕也。以为君子得时则大行，不得
时则龙蛇，遇不遇，命也，何必湛身哉！乃作书，往往摭
《离骚》文而反之，自岷山投诸江流以吊屈原，名曰《反
离骚》。又旁《离骚》作《重》一篇，名曰《广骚》。又《旁惜诵》以下
至《怀沙》一卷，名曰《畔牢愁》。孝成帝时，客有荐雄文似
相如者，上方郊祠甘泉泰畤、汾阴后土，以求继嗣，召
雄待诏承明之庭。正月，从上甘泉还，奏《甘泉赋》以风。
《甘泉》本因秦离宫，既奢泰，而武帝复增通天高光，迎
风宫外，近则洪厓旁皇，储胥弩阹，远则石关封峦，枝
鹊露寒棠棃师得游观，屈奇瑰伟，非木摩而不雕，墙
涂而不画，周宣所考，盘庚所迁，夏卑宫室，唐虞棌椽，
三等之制也。且其为已久矣，非成帝所造，欲谏则非
时，欲默则不能已，故遂推而隆之，乃上比于帝室紫
宫。若曰此非人力之所为，党鬼神可也。又是时赵昭
仪方大幸，每上甘泉，常法从在属车间豹尾中，故《雄
聊》盛言“车骑之众，参丽之驾，非所以感动天地，逆釐
三神。”又言“屏玉女，郤虙妃，以微戒”齐肃之事，赋成奏
之，天子异焉。其三月，将祭后土，上迺帅群臣横大河，
凑汾阴。既祭，行游介山，回安邑，顾龙门，览盐池，登历
观，陟西岳，以望八荒，迹殷周之虚，眇然以思唐虞之
风。雄以为临川羡鱼，不如归而结罔，还上“《河东赋》以
劝。”其十二月羽猎，雄从为《校猎赋》以风。明年，上将大
夸胡人，以多禽兽。秋，命右扶风发民入南山，西自褒
斜，东至弘农，南驱汉中，张罗罔罝罘，捕熊罴豪猪，虎
豹狖玃，狐菟麋鹿，载以槛车，输长杨射熊馆。以罔为
周阹，纵禽兽其中，令胡人手搏之，自取其获，上亲临
观焉。是时，农民不得收敛，雄从至射熊馆还，上《长杨
赋》，聊因笔墨成文章，故藉翰林以为主人，子墨为客
卿以风。雄以为赋者，将以风也。必推类而言，极丽靡
之辞，闳侈钜衍，竞于使人不能加也，既乃归之于正，
然览者已过矣。往时武帝好神仙，相如上《大人赋》，欲
以风帝反，缥缥有陵云之志，由是言之，赋劝而不止
明矣。又颇“似俳优，淳于髡优孟之徒，非法度所存，贤
人君子诗赋之正也。”于是辍不复为，而大潭思浑天。
《西京杂记》：“司马相如为《上林子虚赋》，意思萧散，不复
与外事相关，控引天地，错综古今，忽然如睡，焕然而
兴，几百日而后成。”其友人盛览字长通，牂牱名士，尝
问以作赋，相如曰：“合綦组以成文，列锦绣而为”质，一
经一纬，一宫一商，此赋之迹也。赋家之心，苞括宇宙，
总览人物，斯乃得之于内，不可得而传览。乃作《合组
歌》，《列锦赋》而退，终身不复敢言作赋之心矣。

或问扬雄为赋，雄曰：“读千首赋乃能为之。”

《司马长卿赋》，时人皆称典而丽，虽诗人之作，不能加
也。扬子云曰：“《长卿赋》不似从人间来，其神化所至邪？”
子云学相如为赋而勿逮，故雅服焉。

长安有庆虬之，亦善为赋，尝为《清思赋》，时人不之贵
也，乃托以相如所作，遂大见重于世。

相如将献赋，未知所为，梦一黄衣翁谓之曰：“可为《大
人赋》。”遂作《大人赋》，言神仙之事以献之，赐锦四匹。
《独异志》：汉武陈皇后，本其姑公主摽女也，色衰弃后
宫，乃以黄金五百觔赠司马相如，令作赋。赋成，武帝
见之，再得宠幸。

《西京杂记》：“鲁恭王得文木一枚，伐以为器，意甚玩之。

鸣啼。载重雪而梢劲风，将等岁于二仪。巧匠不识，王
子见知。乃命班尔，载斧伐斯。隐若天崩，豁若地裂。花
叶纷披，条枚摧折。既剥既刊，见其文章。或如龙盘虎
踞，复似鸾集凤翔。青緺紫绶，环璧珪璋。重山累嶂，连
波叠浪；奔电屯云，薄雾浓雰。麚宗骥旅，鸡族雉群；蠋
绣鸯锦，莲藻芰文。色比金而有裕，质参玉而无分。裁
为用器，曲直舒卷。修竹映池，高松植𪩘。制为乐器，婉
转蟠纡。凤将九子，龙导五驹。制为屏风，郁岪穹隆。制
为杖几，极丽穷美。制为枕案，文章璀’”璨，彪炳焕汗，制
为盘盂，采玩踟蹰。猗欤君子，其乐只且恭。王大悦，顾
而眄笑，赐骏马二匹。

梁孝王游于忘忧之馆，集诸游士，各使为赋。枚乘为
《柳赋》，其辞曰：“忘忧之馆，垂条之木，枝逶迟而含紫，叶
萋萋而吐绿。出入风云，去来羽族。既上下而好音，亦
黄衣而绛足。蜩螗厉响，蜘蛛吐丝。阶草漠漠，白日迟
迟。吁嗟细柳，流乱轻丝。君王渊穆其度，御群英而翫
之。小臣瞽瞆，与此陈词，吁嗟乐兮，于是樽盈缥玉之”
酒，爵献金浆之醪，庶羞千族，盈满六庖，弱丝清管，与
风霜而共雕，枪锽啾唧，萧条寂寥，儁乂英髦，列襟联
袍，小臣莫效于鸿毛，空衔鲜而嗽醪，虽复河清海竭，
终无增景于边撩。路乔如为《鹤赋》，其辞曰：“白鸟朱冠，
鼓翼池干。举修距而跃跃，奋皓翅之翻翻。宛修颈而
顾步，啄沙碛而相懽。岂忘赤霄之上，忽池籞而盘桓，
饮清流而不举，食稻粱而未安。故知野禽野性，未脱
笼樊，赖吾王之广爱，虽禽鸟兮抱恩，方腾骧而鸣舞，
凭朱槛而为观。”公孙诡为《文鹿赋》，其词曰：“麀鹿濯濯，
来我槐庭，食我槐叶，怀我德声。质如缃缛，文如素綦，
呦呦相召，《小雅》之诗，叹丘山之比岁，逢梁王于一时。”
邹阳为《酒赋》，其词曰：“清者为酒，浊者为醴。清者圣明，
浊者顽𫘤。皆麹湒丘之麦，酿野田之米。仓风莫预，方
金未启。嗟同物而异味，叹殊才而共侍。流光醳醳，甘
滋泥泥。醪酿既成，绿瓷既启。且筐且漉，载𥬠载齐。庶
民以为欢，君子以为礼。其品类则沙洛渌酃，程乡若
下，高公之清。关中白薄，青渚萦停。凝醳醇酎，千日一
醒。哲”王临国，绰矣多暇。召皤皤之臣，聚肃肃之宾。安
广坐，列雕屏，绡绮为席，犀璩为镇。曳长裾，飞广袖，奋
长缨。英伟之士，莞尔而即之。君王凭玉几，倚玉屏，举
手一劳，四座之士，皆若𫗦粱焉。乃纵酒作倡，倾碗覆
觞，右曰《宫》《申》，旁亦《征》扬，乐只之深不狂。于是钖名饵，
祛夕醉，遣朝酲。吾君寿亿万岁，常与日月“争光。”公孙
乘为《月赋》，其辞曰：“月出皦兮，君子之光。鶤鸡舞于兰
渚，蟋蟀鸣于西堂。君有礼乐，我有衣裳。猗嗟明月，当
心而出。隐圆岩而似钩，蔽修堞而分镜。既少进以增
辉，遂临庭而高映。炎日非明，皓璧非净，躔度运行，阴
阳以正。文林辩囿，小臣不佞。”羊胜为《屏风赋》，其辞曰：
“屏风鞈匝，蔽我君王。重葩累绣，沓璧连璋。饰以文锦，
暎以流黄。画以古烈，颙颙昂昂。藩后宜之，寿考无疆。”
韩安国作《几赋》不成，邹阳代作，其辞曰：“高树凌云，蟠
纡烦冤，旁生附枝。王尔公输之徒，荷斧斤，援葛蔂，攀
乔枝，上不测之绝顶，伐之以归，眇者督直，聋者磨砻。
齐贡金斧，楚入名工。乃成斯几，离奇髣髴。似龙盘马
回，凤去鸾归。君王凭之，圣德日跻。”邹阳安国罚酒三
升，赐枚乘路乔如绢人五匹。

《后汉书明德马皇后纪》：“后能诵《易》，好读《春秋》《楚辞》，尤
善《周官》、董仲舒书。”

《班固传》：“固自为郎后，遂见亲近。时京师修起宫室，濬
缮城隍，而关中耆老犹望朝廷西顾。固感前世相如、
寿王、东方之徒，造构文辞，终以讽劝，乃上《两都赋》，盛
称洛邑制度之美，以折西宾淫佚之论。”

《李尤传》：“尤字伯仁，广汉雒人也。少以文章显。和帝时，
侍中贾逵荐尤有相如、扬雄之风，召诣东观，受诏作
赋，拜兰台令史。”

《崔琦传》：“琦字子玮，涿郡安平人，济北相瑗之宗也。少
游学京师，以文章博通称。初举孝廉为郎，河南尹梁
冀闻其才，请与交。冀行多不轨，琦数引古今成败以
戒之，冀不能受，乃作外戚箴，琦以言不从，失意，复作
《白鹄赋》以为风。”

《张衡传》：“衡字平子，南阳西鄂人也。世为著姓。祖父堪，
蜀郡太守。衡少善属文，游于三辅，因入京师，观太学，
遂通五经，贯六艺。虽才高于世，而无骄尚之情，常从
容淡静，不好交接俗人。永元中，举孝廉，不行，连辟公
府不就。时天下承平日久，自王侯以下莫不逾侈，衡
乃拟班固两都，作《二京赋》，因以讽谏，精思傅会，十年
乃成。衡迁侍中，帝引在帷幄，讽议左右。尝问衡天下
所疾恶者，宦官惧其毁已，皆共目之，衡乃诡对而出。
阉竖恐终为其患，遂共谗之。衡常思图身之事，以为
吉凶倚伏，幽微难明，乃作《思元赋》以宣寄情志。”
《梁竦传》：“竦字叔敬，少习孟氏《易》，弱冠能教授。后坐兄
松事，与弟恭俱徙九真。既徂南土，历江、湖”，济沅湘，感
悼子胥、屈原以非辜沈身，乃作《悼骚赋》，系元石而沈之。

《赵壹传》：“壹字元叔，汉阳西县人也，体貌魁梧，身长九
尺，美须豪眉，望之甚伟，而恃才倨傲，为乡党所摈，乃
作解摈。后屡抵罪，几至死，友人救得免，壹乃贻书谢
恩曰：昔原大夫续桑下绝气，传称其仁；秦越人还，虢
太子结脉，世著其神。设曩之二人，不遭仁遇神，则结
绝之气竭矣。然而糒脯出乎车𫐉，鍼石运乎手爪，今
所赖者，非直车𫐉之糒脯，手爪之鍼石也，乃收之于
斗极，还之于司命，使干皮复含血，枯骨复被肉，允所
谓遭仁遇神，真所宜传而著之。余畏禁不敢班班显
言，窃为《穷鸟赋》一篇，又作《刺世疾邪赋》，以舒其怨愤。”
《边让传》：“让字文礼，陈留浚仪人也。少辩博，能属文，作
《章华赋》，虽多淫丽之辞，而终之以正”，亦如《相如》之讽
也。

《祢衡传》：刘表送祢衡与黄祖。祖长子射为章陵太守，
尤善于衡射。时大会宾客，人有献鹦鹉者，射举卮于
衡曰：“愿先生赋之，以娱宾客。”衡揽笔而作，文无加点，
辞采甚丽。

《文苑传》：“王逸，字叔师，南郡宜城人也。元初中，举上计
吏，为校书郎。顺帝时为侍中，著《楚辞章句》行于世。其
赋诔、书、论、杂文凡二十一篇，又作《汉诗》百二十三篇。
子延寿，字文考，有儁才，少游鲁国，作《灵光殿赋》。后蔡
邕亦造此赋，未成，及见延寿所为，甚奇之，遂辍翰。”
《三国志陈思王植传》：“植字子建。年十岁馀，诵读诗论
及”辞赋数十万言，善属文。太祖尝视其文，谓植曰：“汝
倩人邪？”植跪曰：“言出为论，下笔成章，顾当面试，奈何
倩人！”时邺铜爵台新成，太祖悉将诸子登台，使各为
赋，植援笔立成可观，太祖甚异之。

《朱异传》注《文士传》曰：张惇子纯，与张俨及异俱童少，
往见骠骑将军朱据。据闻三人才名，欲试之。告曰：“‘老
鄙相闻，饥渴甚矣。夫騕袅以迅骤为功，鹰隼以轻疾
为妙，其为我各赋一物，然后乃坐’。俨乃赋犬，曰：‘守则
有威，出则有获；韩卢宋鹊，书名竹帛’。”纯赋席，曰：“席以
冬设，簟为夏施；揖让而坐，君子攸宜。”异赋弩，曰：“南岳
之干，锺山之铜，应机命中，获隼高墉。”三人各随其目
所见而赋之，皆成而后坐据，大懽悦。

《张纮传》注《吴书》曰：纮见柟榴枕，爱其文，为作赋。陈琳
在北见之，以示人曰：“此吾乡里张子纲所作也。”后纮
见陈琳，作《武库赋》《应机论》，与琳书，深叹美之。

《刘劭传》：“劭尝作《赵都赋》，明帝美之，诏劭作《许都》《洛都
赋》。时兴军旅，内营宫室，劭作二赋，皆讽谏焉。”

郎中令河东杜挚等亦著《文赋》，颇传于世。〈注〉《文章叙
录》曰：“挚字德鲁。初上笳赋，署司徒军谋吏。后举孝廉，
除郎中，转补校书，卒于秘书。”

《晋书左贵嫔传》：“贵嫔名芬，兄思，别有传。芬少好学，善
缀文，名亚于思。武帝闻而纳之。泰始八年，拜修仪，受
诏作愁思之文，因为《离思赋》曰：‘生蓬户之侧陋兮，不
闲习于文苻。不见图画之妙像兮，不闻先哲之典谟。
既愚陋而寡识兮，谬忝厕于紫庐。非草苗之所处兮，
恒怵惕以忧惧。怀思慕之忉怛兮，兼始终之万虑。嗟’”
隐忧之沉积兮，独郁结而靡诉。意惨愦而无聊兮，思
缠绵以增慕。夜耿耿而不寐兮，魂憧憧而至曙。风骚
骚而四起兮，霜皑皑而依庭。日晻暧而无光兮，气浏
栗以洌清。怀愁戚之多感兮，患涕泪之自零。昔伯瑜
之婉娈兮，每彩衣以娱亲。悼今日之乖隔兮，奄与家
为参辰。“岂相去之云远兮，曾不盈乎”数寻。何宫禁之
清切兮，欲瞻睹而莫因。仰行云以歔欷兮，涕流射而
沾巾。惟屈原之哀感兮，嗟悲伤于离别。彼城阙之作
诗兮，亦以日而喻月。况骨肉之相疑兮，永缅邈而两
绝。长含哀而抱戚兮，仰苍天而泣血。《乱》曰：“骨肉至亲，
化为它人。”《永长辞》兮，惨怆愁悲。梦想魂归。见所思兮，
惊寤号咷。心不自聊，“泣涟洏兮。”“援笔舒情，涕泪增零”，
诉斯诗兮。

《挚虞传》：虞尝以死生有命，富贵在天，天之所祐者义
也，人之所助者信也。履信思顺，所以延福；违此而行，
所以速祸。然道长世短，祸福舛错，怵迫之徒，不知所
守，荡而积愤，或迷或放，故借之以身，假之以事，先陈
处世不遇之难，遂弃彝伦，轻举远游，以极常人罔惑
之情，而后引之以正，反之以义，推神明之应于视听
之表，崇否泰之运于智力之外，以明天任命之不可
违，故作《思游赋》。

《孙绰传》：“绰字兴公，博学善属文，少与高阳许询俱有
高尚之志。居于会稽，游放山水十有馀年，乃作《遂初
赋》，以致其意。绝重张衡、左思之赋，每云：三都二京，五
经之鼓吹也。尝作《天台山赋》，辞致甚工。初成，以示友
人范荣期，云：‘卿试掷地，当作金石声’。荣期曰：‘恐子之
金石，非中宫啇声。然每至佳句，辄云：‘应是我辈语’’。”
《束晳传》：晳尝为劝农及䴵诸赋，文颇鄙俗，时人薄之。
《郭璞传》：璞著《江赋》，其辞甚伟，为世所称。后复作《南郊
赋》，帝见而嘉之，以为著作佐郎。

《成公绥传》：“绥字子安，东郡白马人也。幼而聪敏，博涉经传，性寡欲，不营资产，家贫岁饥，常晏如也。少有俊
才，词赋甚丽，闲雅自守，不求闻达。时有孝乌，每集其
庐舍，绥谓有反哺之德，以为祥禽，乃作赋美之，文多
不载。又以赋者贵能分赋物理，敷演无方，天地之盛，
可以致思矣，历观古人，未之有赋，岂独以至丽无文，
难以辞赞，不然，何其阙哉？”遂为《天地赋》。绥雅好音律，
尝当暑承风而啸，泠然成曲，因为《啸赋》：

《左思传》：“思字太冲，齐国临淄人也。其先齐之公族，有
左右公子，因为氏焉。家世儒学。父雍，起小吏，以能擢
授殿中侍御史。思少学锺胡书及鼓琴并不成。雍谓
友人曰：‘思所晓解，不及我少时’。思遂感激勤学，兼善
阴阳之术，貌寝口讷，而词藻壮丽。不好交游，惟以闲
居为事。造《齐都赋》，一年乃成。复欲赋三都，会妹芬入”
宫，移家京师，乃诣著作郎张载，访岷卭之事，遂构思
十年，门庭藩溷，皆著笔纸，遇得一句，即便疏之。自以
所见不博，求为秘书郎。及赋成，时人未之重。思自以
其作，不谢班、张，恐以人废言。安定皇甫谧有高誉，思
造而示之，谧称善，为其赋序。张载为注《魏都》，刘逵注
吴、蜀而序之曰：“观中古已来，为赋者多矣，相如、《子虚》，
擅名于前；班固《两都》，理胜其辞；张衡《二京》，文过其意。
至若此赋，拟议数家，傅辞会义，抑多精致，非夫研核
者，不能练其旨，非夫博物者，不能统其异。世咸贵远
而贱近，莫肯用心于明物。斯文吾有异焉，故聊以馀
思，为其引诂”，亦犹胡广之于《官箴》，蔡雍之于《典引》也。
陈留卫瓘又为《思赋》，作《略解》序曰：“余观三都之赋，言
不苟华，必经典要，品物殊类，禀之图籍，辞义瓌玮，良
可贵也。有晋征士故太子中庶子安定皇甫谧，西州
之逸士，耽籍乐道，高尚其事，览斯文而慷慨，为之序。
中书著作郎安平张载、中书郎济南刘逵，并以经学
治博，才章美茂，咸皆悦玩，为之训诂。其山川土域，草
木鸟”兽，奇怪珍异，佥皆研精所由，纷散其义矣。余嘉
其文，不能默已，聊藉二子之遗忘，又为之略解，祗增
烦重，览者阙焉。自是之后，盛重于时，文多不载。司空
张华见而叹曰：“班、张之流也，使读之者尽而有馀，久
而更新。”于是豪贵之家，竞相传写，洛阳为之纸贵。初，
陆机入洛，欲为此赋，闻思作之，抚掌而笑，与弟云书
曰：此间有伧父欲作《三都赋》，须其成，当以覆酒瓮耳。
及思赋出，机绝叹，伏以为不能加也，遂辍笔焉。
《曹毗传》：毗著《扬都赋》，亚于庾阐。

《袁宏传》：“宏累迁大司马桓温府记室，温重其文笔，专
综书记。后为《东征赋》，赋末列称过江诸名德，而独不
载桓彝。时伏滔先在温府，又与宏善，苦谏之，宏笑而
不答。温知之，甚忿而惮宏。一时文宗不欲令人显问。
后游青山，饮醉，命宏同载，众为之惧，行数里，问宏云：
‘闻君作《东征赋》，多称先贤，何故不及家君’？宏答曰：‘尊
公称谓，非下官敢专，既未遑启，不敢显之耳’。”温疑不
实，乃曰：“君欲为何辞？”宏即答云：“风鉴散朗，或搜或引，
身虽可亡，道不可陨。宣城之节，信义为允也。”温泫然
而止。宏赋又不及陶侃。侃子胡奴尝于曲室抽刃问
宏曰：“家公勋迹如此，君赋云何相忽？”宏窘急答曰：“我
已盛述尊公，何乃言无？”因曰：“精金百汰，在割能断。功
以济时，职思静乱。长沙之勋，为史所赞。”胡奴乃止。从
桓温北征，作《北征赋》，皆其文之高者。尝与王珣、伏滔
同在温坐，温令滔读其《北征赋》，至闻所传于相传云：
“获麟于此野，诞灵物以瑞德，奚授体于虞者？疚尼父
之洞泣，似寔恸而非假，岂一性之足伤，乃致伤于天
下。”其本至此便改韵。珣云：“此赋方传千载，无容率耳。
今于天下之后，移韵徙事，然于写送之致，似为未尽。”
滔云：“得益写韵一句，或为小胜。”温曰：“卿思益之。”宏应
声答曰：“感不绝于余心，愬流风而独写。”珣诵味久之，
谓滔曰：“当今文章之美，故当共推此生。”

《王廙传》：“廙为宁远将军、荆州刺史。及帝即位，廙奏《中
兴赋》，上疏曰：臣托备肺腑，幼蒙洪润，爰自龆龀，至于
弱冠，陛下之所抚育，恩侔于兄弟，义同于交友，思欲
攀龙鳞附凤翼者有年矣。是以昔忝濮阳，弃官远迹，
扶侍老母，携将细弱，越长江归陛下者，诚以道之所
存，愿托馀庇故也。天诱其愿，遇陛下中兴，当大明之”
盛，而守局遐外，不得奉瞻大礼，闻问之日，悲喜交集。
昔司马相如不得睹封禅之事，慷慨发愤；况臣情则
骨肉，服膺圣化哉！又臣昔尝侍坐于先后说，陛下诞
育之日，光明映室，白毫生于额之左，相者谓当王有
四海。又臣以壬申岁见用为鄱阳内史，七月，四星聚
于牵牛。又臣郡有枯樟更生。及臣后还京都，陛下见
臣白兔，命臣作赋。时琅琊郡又献甘露，陛下命臣尝
之。又骠骑将军导向臣说，晋陵有金铎之瑞，郭璞云
“必致中兴。”璞之爻筮，虽京房、管辂不过也，明天之历
数在陛下矣。臣少好文学，志在史籍，而飘放遐外，常
与桀寇为对。臣犬马之年，四十三矣，未能上报天施，
而愆负屡彰。恐先朝露填沟壑，令微情不得上达，谨
竭其顽，献《中兴赋》一篇。虽未足以宣扬盛美，亦是诗
人嗟叹咏歌之义也。文多不载《陆机传》，“齐王冏既矜功自伐，受爵不让，机恶之，作《豪
士赋》以刺焉。”

《顾恺之传》：恺之字长康，晋陵无锡人也。父悦之，尚书
左丞。恺之博学有才气，尝为《筝赋》成，谓人曰：“吾赋之
比嵇康琴。”不赏者必以后出相遗，深识者亦当以高
奇见赏。

《潘岳传》：“岳早辟司空太尉府，举秀才。泰始中，武帝躬
耕籍田，岳作赋以美其事。”

《张载传》：“载为《濛汜赋》，司隶校尉傅元见而嗟叹，以车
迎之，言谈尽日，为之延誉，遂知名。”

《苻融传》：“融聪慧明辨，下笔成章，至于谈元论道，虽道
安无以出之，耳闻则诵，过目不忘，时人拟之王粲。尝
著《浮图赋》，壮丽清赡，世咸珍之。未有升高不赋，临丧
不诔。”朱彤、赵整等推其妙速。

《庾敳传》：敳见王室多难，终知婴祸，乃著意赋以豁情，
衍贾谊之服鸟也。其词曰：“至理归于浑一兮，荣辱固
亦同贯。存亡既已均齐兮，正尽死复何叹？物咸定于
无初兮，俟时至而后验。若四节之素代兮，岂当今之
得远？且安有寿之与夭兮，或者情横多恋。宗统竟初
不别兮，大德亡其情愿。蠢动皆神之为兮，痴圣惟质”
所建真人。都遣秽累兮，性茫荡而无岸。纵驱于辽廓
之庭兮，委体乎寂寥之馆。天地短于朝生兮，亿代促
于始旦。顾瞻宇宙微细兮，眇若豪锋之半。飘飖元旷
之域兮，深莫畅而靡玩。兀与自然并体兮，融液忽而
四散。从子亮见赋，问曰：“若有意也，非赋所尽；若无意
也，复何所赋？”荅曰：“在有无之间耳。”

《李密传》：“密子赐，字宗石，少能属文，尝为《元鸟赋》，词甚
美。”

《褚陶传》：“陶字季雅，吴郡钱塘人也。弱不好弄，少而聪
慧，清谈闲默，以坟典自娱。年十二作《鸥鸟》《水硙》二赋，
见者奇之。”

《庾阐传》：“阐作《扬都赋》，为世所重。年五十四卒。谥曰贞。
所著诗赋铭颂十卷，行于世。”

《张华传》：华器识弘旷，时人罕能测之。初未知名，著《鹪
鹩赋》以自寄。陈留阮籍见之，叹曰：“王佐之才也！”由是
声名始著。

《凉武昭王李暠传》：“暠字元盛，以纬世之量，当吕氏之
末，为群雄所奉，遂启霸图，兵无血刃，坐定千里，谓张
氏之业指期而成，河西十郡，岁月而一。既而秃发傉
檀入据姑臧，沮渠蒙逊基字稍广，于是慨然著述志
赋焉。”

先是，河右不生楸槐柏、漆，张骏之世，取于秦陇而植
之，终于皆死。而酒泉宫之西北隅，有槐树生焉。元盛
又著《槐树赋》以寄情，盖叹僻陋遐方，立功非所也。亦
命主簿梁中庸及刘彦明等并作文。感兵难繁兴，时
俗諠竞，乃著《大酒容赋》以表恬豁之怀。

《世说》旧注：《左思别传》云：“思作《三都赋》，疾中犹改作《蜀
都赋》云：‘金马电发于高冈，碧鸡振翼而云披，鬼弹飞
丸以’”“火井腾光而赫羲”，今本无“鬼丸”句。
左思造张载问岷蜀事，交接亦疏。皇甫谧《西州高士》，
挚仲治宿儒知名，非思伦匹。刘渊林、卫伯舆惜蚤终，
皆不为思赋序注，凡诸注解，皆思自为，欲重其文，故
假借名姓也。

左思字太冲。作《三都赋》，时人互有讥訾，思意不甚惬。
后示张华，华曰：“此二京可三，然君文未重于世，以示
高名之士。”思乃请序于皇甫谧。谧见之嗟叹，遂为作
序。于是先相訾者，莫不敛衽赞述焉。

庾仲初作《扬都赋》成，呈庾亮。亮以亲族之怀，大为其
名。贾云：“可三二京，四三都。”于是人人竞写，都下纸遂
为之贵。

《博物志》：余友下邳陈德龙谓余言曰：“《灵光殿赋》传为
宜城王子山所作。子山尝之泰山，从鲍子真学，筭过
鲁国，见都殿赋之。还归本州，溺死湘水，时年二十馀
也。”

《宋书傅亮传》：“亮布衣儒生，侥幸际会，既居宰辅，兼总
重权。少帝失德，内外忧惧，作《感物赋》以寄意焉。”
《谢惠连传》，“惠连为《雪赋》，以高丽见奇。”

《谢庄传》：元嘉二十九年，除太子中庶子。时南平王铄
献赤鹦鹉，普诏群臣为赋。太子左卫率袁淑，文冠当
时，作赋毕，赍以示庄，庄赋亦竟，淑见而叹曰：“江东无
我，卿当独秀，我若无卿，亦一时之杰也。”遂隐其赋。
庄迁右卫将军，加给事中。时河南献舞马，诏群臣为
赋，庄上之。又使庄为舞马歌，令乐府歌之。

《王素传》：素既屡被征辟，声誉甚高。山中有蚿虫，声清
长，听之使人不厌，而其形甚丑，素乃为《蚿赋》以自况。
《本事诗》：宋武帝尝吟谢庄《月赋》，称叹良久，谓颜延之
曰：“希逸此作，可谓前不见古人，后不见来者。昔陈王
何足尚耶？”延之对曰：“诚如圣谕。然其曰：‘美人迈兮音
信阔，隔千里兮共明月’，知之不亦晚乎。”帝深以为然。
及见希逸，希逸对曰：“延之诗云：‘生为长相思，殁为长
不归’。岂不更加于臣耶？”帝拊掌竟日《南齐书王秀之传》：秀之宗人僧祐，负气不群，王俭常
候之，辞不相见。世祖数阅武，僧祐献《讲武赋》，俭借观，
僧祐不与。

《张融传》：融浮海至交州，于海中作《海赋》。融文辞诡激，
独与众异。后还京师，以示镇国将军顾凯之，凯之曰：
“卿此赋寔超元虚，但恨不道盐耳。”融即求笔注之曰：
“漉沙构白，熬波出素，积雪中春，飞霜暑路。此四句，后
所足也。”

《卞彬传》：“彬永元中为平越长史、绥建太守，卒官。彬又
目禽兽云：‘羊性淫而很，猪性卑而率，鹅性顽而傲，狗
性险而出’。”皆指斥贵势。其《虾蟆赋》云：“纡青拖紫，名为
蛤鱼。”世谓比令仆也。又云：“科斗唯唯，群浮暗水。维朝
继夕，聿役如鬼。”比令史谘事也。文章传于闾巷。永明
中，琅邪诸葛勗为国子生，作《云中赋》，指祭酒以下，皆
有形似之目。“坐系东冶，作《东冶徒赋》，世祖见赦之。”
《顾欢传》：“欢字景怡，吴郡盐官人也。祖赳，晋隆安末，避
乱徙居，欢年六七岁，昼甲子有简三篇，欢析计遂知
六甲。家贫，父使驱田中雀，欢作《黄雀赋》而归，雀食过
半，父怒欲挞之，见赋乃止。”

《沈𬴊士传》：𬴊士不与人物通，养孤兄子义著乡曲。或
劝𬴊士仕，答曰：“鱼县兽槛，天下一契，圣人元悟，所以
每履吉先，吾诚未能景行坐忘，何为不希企日损。”乃
作《元散赋》以绝世。

《梁书周兴嗣传》：“高祖革命，兴嗣奏《休平赋》，其文甚美。
高祖嘉之，拜安成王国侍郎，直华林省。其年，河南献
舞马，诏兴嗣与待诏到沆张率为赋。高祖以兴嗣为
工，擢员外散骑侍郎，进直文德寿光省。”

《张率传》：“率直文德待诏省，为待诏赋，奏之，甚见称赏。
手敕答曰：‘省赋殊佳，相如工而不敏，枚皋速而不工，
卿可谓兼二子于金马矣’。”四年三月，禊饮华光殿。其
日，河南国献舞马，诏率赋之。时与到沆、周兴嗣同奉
诏为赋，高祖以率及兴嗣为工。

《刘杳传》：“杳为廷尉正，以足疾解，因著《林庭赋》。王僧孺
见之，叹曰：‘郊居以后，无复此作’。”

《谢征传》：“征除平北谘议参军，兼鸿胪卿，舍人如故。征
与河东裴子野、沛国刘显同官友善。子野尝为《寒夜
直宿赋》以赠征，征为《感友赋》以酬之。”

《王筠传》：沈约制《郊居赋》，构思积时，犹未都毕，乃要筠
视其草。筠读至“雌霓。”〈五激反〉《连踡约抚掌欣抃》曰：“仆尝
恐人呼为霓。”〈五鸡反〉次至“坠石。”星及冰悬，埳而带坻。
筠皆击节称赞。约曰：“知音者希，真赏殆绝。所以相要，
正在此数句耳。”

《臧严传》：“严字彦威，东莞莒人也。曾祖寿，宋左光禄。祖
凝，齐尚书右丞。父棱，后军参军。严幼有孝性，居父忧
以毁闻。孤贫勤学，行止书卷不离于手。初为安成王
侍郎，转常侍。从叔未甄，为江夏郡。携严之官，于涂作
《屯游赋》，任昉见而称之。”

《王规传》：“规为太子洗马，天监十二年，改构太极殿，功
毕，规献《新殿赋》，其辞甚工，拜秘书丞。”

《萧子显传》：子显伟容貌，身长八尺，好学，工属文，尝著
《鸿序赋》。尚书令沈约见而称曰：“可谓得明道之高致，
盖幽通之流也。”

《萧子云传》：弟子晖为临安令，性恬静，寡嗜好。尝预重
云殿听制讲《三慧经》，退为讲赋奏之，甚见称赏。”
《朱异传》：“侯景谋反，合州刺史鄱阳王范、司州刺史羊
鸦仁并累有启闻。异以景孤立寄命，必不应尔，乃谓
使者，鄱阳王遂不许。国家有一客，并抑而不奏，故朝
廷不为之备。及寇至，城内文武咸尤之。皇太子又制
《围城赋》，其末章云：“彼高冠及厚履，并鼎食而乘肥。升
紫霄之丹地，排玉殿之金扉。陈谋谟之启沃，宣政刑
之福威。四郊以之多垒，万邦以之未绥。问豺狼其何
者，访虺蜴之为谁。”盖以指异。异因惭愤，发病卒。
《陈书江总传》：总权兼太常卿，守小庙，台城陷，总避难
崎岖，累至会稽郡，憩于龙华寺，乃制《修心赋》，略序时
事。

《沈众传》：众字仲师，吴兴武康人也。祖约，梁特进。父旋，
梁给事黄门侍郎。众好学，颇有文才，起家梁镇卫南
平王法曹参军、太子舍人。是时梁武帝制千字诗，众
为之注解，与陈郡谢景同时召见于文德殿，帝令众
为《竹赋》，赋成奏之，帝手敕答曰：“卿文体翩翩，可谓无
忝尔祖。”

《陆琼传》：“琼第三子从典，字由仪。幼而聪敏。八岁读沈
约集，见回文研铭，从典援笔拟之，便有佳致。年十三，
作《柳赋》，其词甚美。琼时为东宫管记，宫僚并一时俊
伟，琼示以此赋，咸奇其异才。”

《徐陵传》：陵子份少有父风，年九岁，为《梦赋》，陵见之，谓
所亲曰：“吾幼属文，亦不加此。”

《蔡凝传》：凝迁信威晋熙王府长史，郁郁不得志，乃喟
然叹曰：“天道有废兴，夫子云：‘乐天知命，斯理庶几可
达’。”因制《小室赋》以见志。甚有辞理。

《魏书阳固传》：“固领侍御史，转治书。世宗委任群下，不甚亲览，好桑门之法。尚书令高肇以外戚权宠，专决
朝事。又咸阳王禧等并有衅，故宗室大臣，相见疏薄，
而王畿民庶，劳敝益甚。固乃作《南北二都赋》，称恒、代
田渔声乐侈靡之事，节以中京礼仪之式，因以讽谏，
辞多不载。世宗末，中尉王显起宅既成，集寮属飨宴”，
酒酣，问固曰：“此宅何如？”固对曰：“晏婴湫隘，流称于今；
丰屋生灾，著于《周易》。此盖同传舍耳。惟有德能卒，愿
公勉之。”显嘿然。他日，又谓固曰：“吾作太府，卿库藏充
实，卿以为何如？”固对曰：“公收百官之禄四分之一，州
郡赃赎，悉入京藏，以此充府，未足为多。且有聚敛之
臣，宁有盗臣，岂不戒哉！”显大不悦，以此衔固。又有人
间固于显，显因奏固剩请米麦，免固官。既无事役，遂
阖门自守，著《演赜赋》，以明幽微通塞之事。

《杜宣传》：宣家世以儒学为业，常慕廉退，每叹曰：“以贾
谊之才，仕汉文之世，不历公卿，将非运也。”乃谓亲宾
曰：“吾本闾阎之士，素无当世之志，直随牒推移，遂至
于此。禄后养亲，道不光国，瞻言往哲，可以言归矣。”因
表求解，世宗不许，乃作《怀田赋》以叙心焉。

《甄琛传》：“琛从父弟密，字叔雍，清谨少嗜欲，颇涉书史。
太和中，奉朝请。密疾世族贪竞，干没荣宠，曾作《风赋》
以见意。”

《邢峦传》：“峦从祖祐，祐子产，字神宝，好学善属文，少时
作《孤蓬赋》，为时所称。”

《刘献之传》：献之曾谓其所亲曰：“观屈原《离骚》之作，自
是狂人，死其宜矣，何足惜也。吾常谓濯缨洗耳，有异
人之迹；哺糟歠醨，有同物之志。而孔子曰：‘我则异于
是，无可无不可’。”诚哉斯言，实获我心。

《裴伯茂传》：伯茂好饮酒，颇涉疏傲，久不徙官，曾为《豁
情赋》，其序略曰：余摄养舛和，服饵寡术，自春徂夏，三
婴凑疾，虽桐君上药，有时致效，而草木下性，实萦衿
抱。故复究览庄生，具体齐物，物我两忘，是非俱遣，斯
人之达，吾所师焉，故作是赋，所以托名豁情，寄之风
谣矣。天平初迁邺，又为迁都赋，文多不载。

《卢元明传》：元明字幼章，少时尝从乡还洛，途遇相州
刺史中山王熙，熙博识之士，见而叹曰：“卢郎有如此
风神，唯须诵《离骚》，饮美酒，自为佳器。”遂留之数日，赠
帛及马而别。

《裴延儁传》：“叔义子景融，永安中，秘书监李凯以景融
才学，启除著作佐郎。诏撰《四部要略》，令景融专典，竟
无所成。所作文章，别有集录。”又《造邺都晋都赋》云
“《伽蓝记》张伦造景阳山，有若自然。其中重岩复岭，嵚
崟相属。深谿洞壑，逦逶连接。高林巨树，足使日月蔽
亏。悬葛垂萝，能令风烟出入。崎岖石路，似壅而通。峥
嵘”涧道，盘纡复直。是以山情野兴之士，游以忘归。天
水人姜质，志性疏诞，麻衣葛巾，有逸民之操，见偏爱
之，如不能已，遂造《亭山赋》，行传于世。

《北齐书卢文伟传》：文伟子询祖，天保末以职出为筑
长城子使。自负其才，内怀郁怏，遂毁容服如贱役者，
以见杨愔。愔曰：“故旧皆有所縻，唯大夏未加处分。”询
祖厉声曰：“是谁之咎？”既至役所，作《筑长城赋》。其略曰：
板则紫柏，杵则木瓜，何斯材而斯用也？草则离离靡
靡，缘冈而殖。但使十步而有一芳，余亦何辞间于荆
棘。

《刘昼传》：“昼举秀才，入京考策不第，乃恨不学属文，方
复缉缀辞藻，言甚古拙，制一首赋，以六合为名，自谓
绝伦，吟讽不辍，乃叹曰：‘儒者劳而少工，见于斯矣。我
读儒书二十馀年，而答策不第，始学作文，便得如是。
曾以此赋呈魏收，收谓人曰：‘赋名六合，其愚已甚，及
见其赋，又愚于名’’。”

《魏收传》：“孝武尝大发士卒，狩于嵩少之南，旬有六日。
时天寒，朝野嗟怨，帝与从官及诸妃主奇伎异饰，多
非礼度。收欲言则畏惧欲默，不能已，乃上《南狩赋》以
讽焉。时年二十七。虽富言淫丽，而终归雅正。帝手诏
报焉，甚见褒美。郑伯谓曰：‘卿不遇老夫，犹应逐免。初，
齐神武王固让天柱大将军，帝敕收为诏，令遂所请’”，
欲加相国，问收相国品秩，收以实对，帝遂止。收既未
测主、相之意，以前事不安，求解，诏许焉。久之，除帝兄
子广平王赞开府从事中郎，收不敢辞，乃为《庭竹赋》
以致己意。

收除太子少傅，监国史，复参议律令。三台成，文宣曰：
“台成须有赋。”愔先以告收。收上《皇居新殿台赋》，其文
甚壮丽，时所作者，自邢邵已下咸不逮焉。收上赋前
数日乃告邵。邵后告人曰：“收甚恶人，不早言之。”收娶
其舅女崔昂之妹，产一女，无子。魏太常刘芳孙女，中
书郎崔肇师女，夫家坐事，帝并赐收为妻，时人比之
贾充。置左右夫人。然无子，后病甚，恐身后嫡媵不平，
乃放二姬。及疾，瘳追忆，作《怀离赋》以申意。

《周书李昶传》：“昶祖彪，名重魏朝。昶幼年已解属文，有
声洛下。时洛阳创置明堂，昶年十数岁，为《明堂赋》，虽
优洽未足，而才制可观，见者咸曰有家风矣。”

《庾信传》：“信虽位望通显，常有乡关之思，乃作《哀江南赋》以致其意云。